<classify> KINSHASA, DRC MSHINDI wa pili wa urais katika uchaguzi mkuu nchinihapa, Martin Fayulu, juzi aliwasilisha rasmi pingamizi katika Mahakama ya Katiba kuyakataamatokeo ya uchaguzi akisema yalighubikwa na udanganyifu. Fayulu alisema matokeoya uchaguzi wa Desemba 30 yaliyotangazwa na Tume ya Taifa ya Uchaguzi, CENI,yalikuwa yamepangwa na ametoa wito kura zihesabiwa upya. Mahakama ya Katiba inasiku saba za kuisikiliza rufaa hiyo. Fayulu anayapinga matokeo ya uchaguzi waDesemba 30 mwaka jana yaliyompa ushindiFelix Tshisekedi ambaye pia ni kutokaupande wa upinzani. Alisema Tshisekedi alishindauchaguzi huo kutokana na mpango wa siri uliofikiwa kati yake na Raisanayeondoka madarakani, Joseph Kabila. Muungano wa vyama vya upinzani unaoongozwa na Fayulu naunaojulikana kama Lamuka, unadai kiongozi wao alishinda uchaguzi huo kwaasilimia 61, hiyo ikiwa ni kulingana na waangalizi 40,000 wa uchaguzi kutokaKanisa Katoliki. CENI ilisema Fayulualipata asilimia 34 ya kura zilizohesabiwa huku Tshisekedi akishinda kwa kupata asilimia38. Fayulu aliwaambia waandishi habari kwamba miongoni mwa mamboanayotaka ni pamoja na kubandikwa karatasiza matokeo nje ya vituo vya kupigia kura. Toussaint Ekombe, wakili wa Fayulu alisema kiongozi huyoanataka yafutwe matokeo ya awali yaliyotangazwa na CENI na kumpa Tshisekedi ushindi. Akizungumza juzi nawaandishi habari nje ya mahakama hiyo, Ekombe alisema rufaa hiyo iliwasilishwa Ijumaa. Fayulu alisema anaamini Mwenyekiti wa CENI, Corneille Nangaa alikiukasheria ya uchaguzi wa Desemba 30 mwaka jana katika kumchagua mrithi wa RaisKabila. Hata hivyo, Nangaa alisema kuna njia mbili tu za kuzichukuahivi sasa: moja ni kuyakubali matokeo rasmi ya uchaguzi au kufutwa uchaguzi huo na kuendelea kumuweka madarakaniRais Kabila hadi uchaguzi mwingine utakapofanyika. Wananiita mimi ni askari wa watu na sitowaangusha watuwangu, alisema Fayulu. Alisema kuwa pingamizi aliloliwasilisha mahakamanilinajumuisha ushahidi kutoka kwa mashahidi waliokuwapo kwenye vituo vya kupigiakura. Katika hatua nyingine, vikosi vya usalama nchini hapa viliyazingira makazi ya Fayulu na kwenye mahakama alikokuwa akitarajiwakwenda kuwasilisha pingamizi la kuyakataa matokeo ya uchaguzi huo. Watu walioshuhudiawalisema wanajeshi na polisi waliyazingira maeneo hayo kabla Fayulu hajawasilisha pingamizi lakemahakamani. Wafuasi kadhaa wa Fayulu waliokusanyika nje ya hoteli yake mjini hapa pamoja na makazi yake, walikuwa wakiimba nyimbo za kumpinga Rais Kabilapamoja na Rais mteule, Tshisekedi, huku wakihisi kwamba kuzingirwa kwa maeneohayo ni jaribio la kumtisha Fayulu. Hayo yalitokea wakatimuungano wa vyama vinavyoiunda serikali inayoondoka madarakani umepata ushindi mkubwakatika uchaguzi wa wabunge. Matokeo hayo yalitangazwa juzi alfajiri na CENI.  <topic>: KIMATAIFA 